Kapitalismus

Dr **Kapitalismus**, vo Kapital, vo lat. *„capitalis“* wo uf *„caput“* − „Chopf“ zruggoot, bezäichnet uf dr äinte Site e spezifischi Wirtschafts- und Gsellschaftsornig, uf dr andere en Epoche in dr Wirtschaftsgschicht.

Die zentrale Merkmol si umstritte, wil er sich im Lauf vo dr Zit gänderet het und wil s e Hufe Definizione und ideologischi Underschiid git. Allgemäin verstoot mä under em Kapitalismus e Wirtschafts- und Gsellschaftsornig, wo uf em Brivatäigedum an de Brodukzionsmiddel basiert und wo d Brodukzion und dr Konsum über e Määrt greeglet wärde. Anderi wichdigi Merkmol si d Akkumulazion, wo für mänggi s „Härzstück“ und Hauptmerkmol vom Kapitalismus isch, und s „Strääbe noch Gwünn im kontinuierlige, razionale kapitalistische Betriib“.

As Epoche in dr Wirtschaftsgschicht verstoot mä under em Kapitalismus e wirtschaftsgschichtligi Periode, wo noch de Epoche vom Föidalismus bzw. vom Merkantilismus cho isch und hüte no witergoot. Mä däilt d Epoche vom Kapitalismus in underschiidligi Faase oder Entwiggligsstuefe ii.
## Dr Siigeszug vom Kapitalismus
Wenn s no bis spoot in s 19. Joorhundert usgsee het, wie wenn dr Kapitalismus zwangslöifig zur Vereeländig vo de Masse müess füere, wil in dr kapitalistische Brodukzionswiis de Loonarbäiter nume e Loon zaalt wurd, so dass iiri Arbetschraft erhalte bliibi, häi d Arbäiter sich in Gwärkschafte und Arbäiterbardeie organisiert und die ökonomische Elite im ene lange Kampf, wo vili Opfer gforderet het, zwunge, si an de Gwünn, wo d Fortschritt in dr Brodukzioon mit sich brocht häi, z bedäilige. Dorum häi sich in de mäiste kapitalistische Gsellschafte d Klassekämpf im Raame von ere pluralistische Demokratii afo abspiile und es isch nume in e baar Gsellschafte zum ene broletarische Umsturz vo dr kapitalistische Brodukzionswiis cho, scho gar bid zun ere Wältrevoluzion, wie si dr Karl Marx vorusgsäit het. Dr Industriikapitalismus isch zur Gsellschaftsform worde, wo vom 20. Joorhundert aa uf dr ganze Wält dominiert, aber no bis zum Undergang am Aafang vo de 1990er Joor vo dr Sowjetunion und iire Satellite het die nitkapitalistischi Gsellschaftsornig, wo dört existiert het, mit dr westlige kapitalistische konkurriert und sich noch nazionale Revoluzione in ehemoolige Kolonialgebiet uf dr Wält verbräitet.

Sit dass die «sozialistischi» Alternative verschwunde isch, het sich dr Kapitalismus immer sterker zun ere neo-liberale Ornig entwigglet, wo d Underschiid zwüsche Riich und Arm immer gröösser wärde und d Politik wäge dr Globalisierig immer weniger Iifluss uf s Verhalte vo de internazionale Wirtschaftsorganisazione het.

## Litratuur
### Primärlitratuur
**Klassischi Nazionalökonomii**
* 
* 
* 
* 

**Marxismus**
* 
* 

**Historische Schule**
* 
* 
* 
* 

**Joseph Schumpeter**
* 

* 

**Ööstriichischi Schuel**
* 
* 
* 
* 

**Soziologii**
* 
* 
* 
* 

* 

**Keynesianismus**
* 

**Ordoliberalismus, Neoliberalismus**
* 
* 
* 
* 
* 
* 

### Sekundärlitratuur
**Iifüerige**
* 
* 
* 
* 
* 
* 
* Hannes Leidinger: *Kapitalismus*. UTB, Stuttgart 2008, ISBN 978-3-8252-3019-7.
* Gunilla Budde (Hrsg.): *Kapitalismus. Historische Annäherung*, Vandenhoeck & Ruprecht, Göttinge 2011, ISBN 978-3-525-30131-9.

**Gschicht**
* 
* Sven Becker: *„King Cotton“. Eine Geschichte des globalen Kapitalismus*. Beck, München 2014.
* 
* Jürgen Kocka: *Geschichte des Kapitalismus*. Beck, Münche 2013, ISBN 978-3-406-65492-3.

### Zitgenössischi Analüüse
* Michel Albert: *Kapitalismus contra Kapitalismus*. Frankfurt am Main: Campus, 1992, ISBN 3-593-34703-2.
* Peter A. Hall, David W. Soskice: *Varieties of capitalism: the institutional foundations of comparative advantage*. Oxford: Oxford University Press, 2001, ISBN 0-19-924775-7.
* Chang Ha-joon: *23 Lügen, die sie uns über den Kapitalismus erzählen*, C. Bertelsmann Verlag, München, 2010, ISBN 978-3-570-10060-8.
* Hartmut Elsenhans: *Kapitalismus global. Aufstieg – Grenzen – Risiken*, Stuttgart/ Berlin/ Köln/ Mainz, Kohlhammer, 2012, ISBN 978-3-17-022427-8, Inhaltsverzeichnis.
* Ulrike Herrmann: *Der Sieg des Kapitals. Wie der Reichtum in die Welt kam: Die Geschichte von Wachstum, Geld und Krisen*. Westend Verlag. Frankfurt am Main. 2013. ISBN 978-3-86489-044-4
* Thomas Piketty: *Le capital au XXIe siecle*. Seuil 2013.(englisch: *Capital in the Twenty-First Century*, Harvard University Press 2014.)
** auf Deutsch: *Das Kapital im 21. Jahrhundert.* C.H.Beck, 2014. ISBN 978-3-406-67131-9
* Martin Schröder: *Varianten des Kapitalismus: Die Unterschiede liberaler und koordinierter Marktwirtschaften.* Springer VS, 2014. ISBN 978-3-658-05241-6 (Print); ISBN 978-3-658-05242-3 (eBook)
* Giacomo Corneo: *Bessere Welt: Hat der Kapitalismus ausgedient? Eine Reise durch alternative Wirtschaftssysteme.* Goldegg Verlag, Berlin & Wien 2014. ISBN 978-3-902903-73-0 (Print); ISBN 978-3-902903-95-2 (eBook)

## Weblingg

* Bücher zum Thema „Kapitalismus“ in der Staatsbibliothek zu Berlin

## Fuessnoote